
	1_FNTT_PD_BENDROSIOS SĄLYGOS


1. Sąvokos ir trumpiniai:
	[bookmark: _Toc158020727]Informacija apie pirkimo dokumentus


	Sąvoka / trumpinys
	Reikšmė

	FNTT
	Finansinių nusikaltimų tyrimo tarnyba prie Lietuvos Respublikos vidaus reikalų ministerijos

	PO
	Perkančioji organizacija

	Vykdytojas
	Viešųjų pirkimo komisija

	VPĮ
	Lietuvos Respublikos viešųjų pirkimų įstatymas 

	Metodika
	Tiekėjo kvalifikacijos reikalavimų nustatymo metodika

	Aprašas
	Mažos vertės pirkimų tvarkos aprašas, patvirtintas 2017 m. birželio 28 d. Viešųjų pirkimų tarnybos direktoriaus įsakymu Nr. 1S-97

	PD
	Pirkimo dokumentai

	BS
	Bendrosios sąlygos

	SS
	Specialiosios sąlygos

	TS
	Techninė specifikacija

	PF
	Pasiūlymo forma

	Sutartis
	Viešojo pirkimo–pardavimo sutartis, kaip numatyta VPĮ 2 straipsnio 44 dalyje.

	
	Preliminarioji viešojo pirkimo-pardavimo sutartis, kaip numatyta VPĮ 2 straipsnio 27 dalyje.

	
	Darbų viešojo pirkimo–pardavimo sutartis

	EBVPD
	Europos bendrasis viešųjų pirkimų dokumentas. Tiekėjų deklaracija teikiama viešuosiuose pirkimuose kaip pirminis įrodymas, jog jie atitinka pirkimo dokumentuose keliamus reikalavimus. Šio dokumento forma viešai prieinama interneto svetainėje  http://ebvpd.eviesiejipirkimai.lt      

	CVP IS
	Centrinė viešųjų pirkimų informacinė sistema https://viesiejipirkimai.lt

	Kitos PD vartojamos sąvokos suprantamos taip, kaip jos apibrėžtos VPĮ (aktuali redakcija), Lietuvos Respublikos konkurencijos įstatyme, Metodikoje, kituose teisės aktuose, reglamentuojančiuose viešuosius pirkimus.


2. PD sudaro:
	Dokumentus sudaro:
	Dokumento pavadinimas:

	a) 
	bendrosios sąlygos (BS)
	„1_FNTT_PD_Bendrosios sąlygos“ / šis dokumentas

	b) 
	specialiosios sąlygos (SS)
	„2_FNTT_PD_Specialiosios sąlygos“

	c) 
	techninė specifikacija (TS)
	„3_FNTT_PD_Techninė specifikacija“

	d) 
	pasiūlymo forma (PF)
	„4_FNTT_PD_Pasiūlymo forma“

	e) 
	Europos bendrasis viešųjų pirkimų dokumentas (EBVPD)
	„5_FNTT_PD_EBVPD“ [jei taikoma]

	f) 
	paaiškinimai ir/arba patikslinimai
	teikiami Vykdytojo pagal poreikį

	g) 
	Tiekėjo deklaracija
	„6_FNTT_PD_Tiekėjo deklaracija“ [jei taikoma]

	h) 
	Nacionalinio saugumo reikalavimų atitikties deklaracija
	„7_FNTT_PD_Nacionalinio saugumo reikalavimų atitikties deklaracija“ [jei taikoma]


3. Pirkimas atliekamas vadovaujantis: VPĮ, Aprašu, šiais PD, kitais viešuosius pirkimus reglamentuojančiais teisės aktais, Lietuvos Respublikos civiliniu kodeksu, laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų taip pat laikantis konfidencialumo ir nešališkumo reikalavimų. PO siekia, kad pirkimui skirtos lėšos būtų naudojamos racionaliai.
4. Pirkimas atliekamas CVP IS priemonėmis.
5. Bet kokia informacija, PD paaiškinimai ir/arba patikslinimai, pranešimai ar kitas Vykdytojo ir tiekėjų bendravimas yra vykdomas tik CVP IS susirašinėjimo priemonėmis. 
6. Pirkimo procedūrų ir Sutarties vykdymo metu asmens duomenys bus tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB ir Asmens duomenų tvarkymo ir duomenų subjektų teisių įgyvendinimo Finansinių nusikaltimų tyrimo tarnyboje prie Lietuvos Respublikos vidaus reikalų ministerijos tvarkos aprašu, patvirtintu Finansinių nusikaltimų tyrimo tarnybos prie Lietuvos Respublikos vidaus reikalų ministerijos direktoriaus 2022 m. balandžio 11 d. įsakymu Nr. V-87 „Dėl Asmens duomenų tvarkymo ir duomenų subjektų teisių įgyvendinimo Finansinių nusikaltimų tyrimo tarnyboje prie Lietuvos Respublikos vidaus reikalų ministerijos tvarkos aprašo patvirtinimo“.
	[bookmark: _Toc158020728]Perkančioji organizacija (PO)


7. PO yra FNTT.
	[bookmark: _Toc158020729]Pirkimo objektas


8. Pirkimo pavadinimas ir objektas yra nurodyti SS.
9. Pirkimo objektas detalizuojamas TS.
10. Apibūdinant pirkimo objektą TS ar kituose PD PO nurodyti [jei nurodoma] konkretūs modeliai ar šaltiniai, sertifikatai, protokolai, standartai, turi būti suprantami su žodžiais „arba lygiavertis“, o konkretūs procesai ar prekės ženklai, patentai, tipai, konkreti kilmė ar gamyba apima ir jiems lygiaverčius produktus ar procesus (t. y. tiekėjas gali siūlyti ir atitinkamus lygiaverčius produktus ar procesus), nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu šaltinis, standartas, konkretus procesas ar prekės ženklas, patentas, tipas, konkreti kilmė ar gamyba nurodyta apibrėžiant PO ar partnerių turimus produktus ar esamus procesus). Lygiavertiškumo įrodymas yra tiekėjo pareiga. PO pripažįsta kitose valstybėse narėse įsisteigusių nepriklausomų įstaigų išduotus lygiaverčius sertifikatus. 
11. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
	DALYVAVIMO PIRKIME SĄLYGOS


12. Jeigu taikytini – tiekėjo pašalinimo pagrindai, kvalifikacijos reikalavimai, kokybės vadybos sistemos ir (arba) aplinkos apsaugos vadybos sistemos standartai bei atitiktį šiems reikalavimams patvirtinančių dokumentų sąrašas yra nurodytas SS. 
13. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytą reikalavimą turėti specialų leidimą arba būti tam tikrų organizacijų nariu pagal VPĮ 47 straipsnio 2 dalies nuostatas, nustatytus finansinio ir ekonominio pajėgumo reikalavimus pagal VPĮ 47 straipsnio 3 dalies nuostatas ar techninio ir profesinio pajėgumo reikalavimus pagal VPĮ 47 straipsnio 6 dalies nuostatas, neatsižvelgiant į ryšio su tais ūkio subjektais teisinį pobūdį.
14. Jei tiekėjo kvalifikacija dėl teisės verstis atitinkama veikla netikrinama arba pagal SS nustatytus kvalifikacijos reikalavimus tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, tiekėjas PO įsipareigoja, kad pirkimo sutartį vykdys tik tokią teisę turintys asmenys.
	EUROPOS BENDRASIS VIEŠŲJŲ PIRKIMŲ DOKUMENTAS (ebvpd)


15. Jeigu taikytina [žr. SS]– EBVPD deklaracija yra privaloma. Šiuo dokumentu tiekėjai deklaruoja jog atitinka pirkimo dokumentuose nustatytus kvalifikacijos reikalavimus, o taip pat, kad nėra jų pašalinimo iš pirkimo pagrindų. Kai naudojamas EBVPD, dalyviams kartu su pasiūlymu nebereikia pateikti visų įrodomųjų dokumentų –  EBVPD naudojamas kaip preliminarus įrodymas, o įrodančių dokumentų reikalaujama tik iš galimo laimėtojo. Už EBVPD netikslius ar melagingus duomenis pasiūlymas gali būti atmestas bei gali būti apribota galimybė dalyvauti kituose pirkimuose.
16. Dėl kiekvieno ūkio subjekto (tiekėjas, jungtinės veiklos partneriai [jeigu pasiūlymą teikia ūkio subjektų grupė] ir/ar kiti ūkio subjektai [jeigu jų pajėgumais remiamasi]) ir subtiekėjai [jeigu SS jiems atskirai nustatomi tokie reikalavimai], išskyrus kvazisubtiekėjus ir trečiuosius asmenis, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo, atskirai turi pateikti tų ūkio subjektų tinkamai užpildytą ir pasirašytą EBVPD. Ūkio subjektai, nurodyti šiame punkte, gali įgalioti tiekėją pasirašyti EBVPD.
17. EBVPD forma (XML formatu) pateikta kartu su pirkimo dokumentais (žr. priedą „5_FNTT_PD_EBVPD“).
18. Tiekėjas EBVPD turi užpildyti tokiu būdu:
a) kompiuteryje išsaugoti EBVPD formą XML formatu;
b) įkelti (importuoti) EBVPD formą EK tinklapyje;
c) pateikti atsakymus į EBVPD nurodytus klausimus;
d) kompiuteryje išsaugoti gautą formą su pateiktais atsakymais;
e) teikiant pasiūlymą CVP IS priemonėmis, EBVPD prisegti kartu su kitais dokumentais, pasiūlymo pateikimo lango skiltyje „Prisegti dokumentus“.
	ūkio subjetų grupės dalyvavimas pirkimo procedūrose


19. Jei pasiūlymą teikia ūkio subjektų grupė, ją atstovaujantis  dalyvis pateikia jungtinės veiklos sutartį (toliau – JVS), kurioje turi būti:
a) nurodyti kiekvienos JVS šalies įsipareigojimai vykdant numatomą su PO sudaryti Sutartį ir šių įsipareigojimų vertės dalis, įeinanti į bendrą pirkimo sutarties vertę; 
b) nustatyta solidari visų JVS šalių atsakomybė už prievolių PO nevykdymą; 
c) išteklių prieinamumas visą Sutarties vykdymo laikotarpį; 
d) numatyta, kas atstovauja ūkio subjektų grupei (teikiant pasiūlymą, pasirašant Sutartį, teikiant PVM sąskaitas–faktūras (mokėjimai bus atliekami tik vienam iš JVS partnerių), pasirašant su Sutarties vykdymu susijusius dokumentus);
e) nurodyta, kuris JVS partneris automatiškai tampa pagrindiniu partneriu, kai pagrindinis JVS partneris susiduria su finansinėmis problemomis ir tampa nepajėgus vykdyti Sutartį;
f) iškilus e) punkte nurodytoms aplinkybėms, numatyta prievolė įvykdyti pagrindinio partnerio įsipareigojimus ir už juos gauti mokėjimus iš PO.
20. JVS nuostatos negali būti keičiamos be raštiško PO sutikimo.
21. Jei SS nenurodyta kitaip, PO nereikalauja, kad ūkio subjektų grupės pateiktą pasiūlymą pripažinus laimėjusiu ir pasiūlius sudaryti Sutartį, ši ūkio subjektų grupė įgautų tam tikrą teisinę formą.
22. Jei bendrą pasiūlymą pateikia ūkio subjektų grupė JVS pagrindu ir/arba tiekėjas ar ūkio subjektų grupės narys (-iai), siekdamas atitikti SS nustatytus kvalifikacijos reikalavimus, remiasi kitų ūkio subjektų pajėgumais:
a) SS nurodytus reikalavimus dėl tiekėjo pašalinimo pagrindų nebuvimo turi atitikti ir BS 78 punkte nurodytu atveju pateikti nurodytus patvirtinančius dokumentus kiekvienas ūkio subjektų grupės narys ir kiti ūkio subjektai, kurių pajėgumais remiamasi, atskirai, išskyrus kvazisubtiekėjus ir trečiuosius asmenis, kurie tiesiogiai aktyviai, savo veiksmais neprisidės prie PO poreikio įsigyti pirkimo objektą tenkinimo.
b) ūkio subjektų grupės dalyvavimo ir/ar rėmimosi kitų ūkio subjektų pajėgumais, siekiant atitikti SS nurodytus kvalifikacijos reikalavimus (jeigu jie yra keliami), sąlygos ir tiekėjo kvalifikacijos atitiktį patvirtinančių dokumentų pateikimo BS 78 punkte nurodytu atveju reikalavimai yra nurodyti SS. 
c) SS nurodytus Kokybės vadybos sistemos ir aplinkos apsaugos vadybos sistemos standartų reikalavimus (jeigu jie yra keliami) turi atitikti ir BS 78 punkte nurodytu atveju pateikti nurodytus patvirtinančius dokumentus tiekėjas/ ūkio subjektų grupės narys (-iai)/ ūkio subjektas pagal prisiimamus įsipareigojimus.
23. Jeigu tiekėjas ar ūkio subjektų grupė, siekdamas atitikti SS nustatytus kvalifikacijos reikalavimus, remiasi kitų ūkio subjektų pajėgumais, BS 26 punkte nurodytais atvejais, jis privalo pateikti tokių išteklių prieinamumą įrodančius dokumentus, patvirtinančius, kad tiekėjui kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį.
24. Jei tiekėjas (jo pasitelkiami specialistai) pats atitinka SS nustatytus reikalavimus (personalo išsilavinimui, profesinei kvalifikacijai), tačiau ketina pasitelkti subtiekėjus (jo specialistus), subtiekėjų specialistai privalo atitikti SS keliamus reikalavimus dėl pašalinimo pagrindų nebuvimo ir atitikties kvalifikaciniams reikalavimams. Tiekėjas gali pasitelkti subtiekėjus (jo specialistus), jeigu jie patys vykdys tą pirkimo Sutarties dalį, kuriai reikia nustatytos kvalifikacijos.
	[bookmark: _Toc158020733]RĖMIMASIS KITŲ ŪKIO SUBJEKTŲ PAJĖGUMAIS


25. Tiekėjas, teikiantis pasiūlymą savarankiškai arba kaip ūkio subjektų grupės dalyvis, gali remtis kitų ūkio subjektų pajėgumais, siekdamas atitikti SS 6.2 punkte nustatytus kvalifikacijos reikalavimus [jeigu jie yra taikomi], neatsižvelgiant į ryšio su tais ūkio subjektais teisinį pobūdį. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.
26. Tiekėjas užtikrina kitų ūkio subjektų, kurių pajėgumais jis remiasi, turimų išteklių prieinamumą PO Sutarties vykdymo metu. Kai pasiūlymą teikiantis tiekėjas nurodo, kad Sutarties vykdymo metu jis numato remtis kitų ūkio subjektų, su kuriais tiekėjas nėra sudaręs JVS, pajėgumais, tiekėjas privalo pateikti įrodymą, patvirtinantį, kad tokie pajėgumai jam bus prieinami visą Sutarties vykdymo laikotarpį. Toks įrodymas yra pasirašyta preliminarioji sutartis, ketinimų protokolas ar kitas lygiavertis dokumentas, kuriame nurodoma, kuo ir kokia dalimi bus remiamasi kitų ūkio subjektų pajėgumais, bei užtikrinimas, kad tiekėjui tokie kito ūkio subjekto pajėgumai, būtini sutarčiai vykdyti, bus prieinami Sutarties vykdymo metu. Jeigu remiamasi kvazisubtiekėjo (-ų) pajėgumais, toks įrodymas yra dvišalis tiekėjo ir kvazisubtiekėjo susitarimas dėl darbo santykių sukūrimo, kuriame būtų aiškiai įtvirtinta šalių valia sudaryti darbo sutartį ir jos sąlygos.
27. Kai pasiūlymą teikiantis tiekėjas, siekdamas atitikties kvalifikacijos reikalavimams [jei jie yra taikomi, žr. SS] remiasi  kitų ūkio subjektų  pajėgumais, pasiūlyme jis turi išviešinti šį pajėgumą. Jeigu pasiūlyme nenurodomi pasitelkiami kiti ūkio subjektai, kurių pajėgumais remiamasi, vėliau, pasibaigus pasiūlymo pateikimo terminui, tiekėjas jų nurodyti negalės. Tiekėjas gali remtis tik tokiais kitų ūkio subjektų pajėgumais, kuriais jis realiai galės disponuoti Sutarties vykdymo metu.
	SUBTIEKĖJŲ, KURIŲ PAJĖGUMAIS TIEKĖJAS NESIREMIA, PASITELKIMAS


28. Tiekėjas, teikiantis pasiūlymą savarankiškai arba kaip ūkio subjektų grupės dalyvis, turi nurodyti subtiekėjus, jeigu jie yra žinomi, ir kokiai Sutarties daliai jis ketina juos pasitelkti. Subtiekėjai, kuriuos tiekėjas pasitelks Sutarties vykdymui, privalo turėti teisę verstis ta veikla, kuriai jie yra pasitelkiami.
29. Jeigu SS nenurodyta kitaip, Vykdytojas netikrina, ar nėra subtiekėjų  pašalinimo pagrindų. 
30. Jei teisės aktai numato pareigą apdrausti pagal konkrečią pirkimo sutartį teikiamas paslaugas, atliekamus darbus ir pan., tiekėjas įsipareigoja užtikrinti, kad bus pasitelkiami ir Sutartį vykdys tik tokią teisę turintys subtiekėjai ir Vykdytojui pareikalavus, tiekėjas pateiks dokumentus, įrodančius subtiekėjų atitiktį šiam reikalavimui.
31. Tuo atveju, jei pasiūlymo pateikimo metu tiekėjui nebuvo žinomi subtiekėjai, sudarius pirkimo sutartį, tačiau ne vėliau negu pirkimo sutartis pradedama vykdyti, tiekėjas įsipareigoja PO pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti apie minėtos informacijos pasikeitimus visą Sutarties vykdymo laikotarpį. Kartu su informacija apie keičiamus pasiūlyme nurodytus subtiekėjus, kuriems buvo keliami kvalifikaciniai reikalavimai ar tikrinama, ar nėra subtiekėjų pašalinimo pagrindų, pateikiami ir subtiekėjo pašalinimo pagrindų nebuvimą (supaprastintų pirkimų atveju – reikalaujama tik tuomet, kai  PO turi pagrįstų abejonių dėl jo patikimumo), kvalifikaciją patvirtinantys dokumentai.
32. Subtiekėjo pasitelkimas nekeičia tiekėjo atsakomybės dėl numatomos sudaryti Sutarties įvykdymo, todėl bet kokiu atveju tiekėjas pilnai prisiima atsakomybę už subtiekėjų veiklą vykdant Sutartį. 
33. Jeigu SS nenurodyta kitaip, tiesioginis atsiskaitymas su subtiekėjais, prekių ar paslaugų pirkimo atveju, nebus vykdomas. 
34. Rangos darbų pirkimo atveju, tiekėjo pasitelktiems subtiekėjams yra suteikiama galimybė prašyti PO tiesiogiai atsiskaityti su jais:
a) subtiekėjas, norintis pasinaudoti tiesioginio atsiskaitymo galimybe, įvykdęs įsipareigojimus pagal Sutartį, pateikia prašymą PO kartu su tiekėjo patvirtinimu, kad subtiekėjas tinkamai atliko savo įsipareigojimus pagal Sutartį, ir, kad tiekėjas neturi prieštaravimų tiesioginiam atsiskaitymui su subtiekėju.
b) PO, išnagrinėjusi subtiekėjo prašymą, priima sprendimą dėl tokio atsiskaitymo taikymo bei praneša tiekėjui ir subtiekėjui per 14 (keturiolika) dienų nuo prašymo gavimo dienos.
c) jei PO priima sprendimą tenkinti subtiekėjo prašymą, pasirašoma trišalė sutartis tarp PO, tiekėjo ir subtiekėjo.
35. Rangos darbų pirkimo atveju, SS gali būti nustatomos ir kitokios tiesioginio atsiskaitymo sąlygos bei atvejai.
36. PO pasilieka teisę patikrinti ar dokumento „4_FNTT_PD_Pasiūlymo forma“ 3 lentelėje tiekėjo nurodytiems subtiekėjams nėra perduodamos sutartinių įsipareigojimų dalys, kurias vykdyti gali tik SS nustatytus kvalifikacijos reikalavimus atitinkantys ūkio subjektai, kurių pajėgumais remiamasi.
	pasiūlymo pateikimas, šifravimas


37. Tiekėjas, teikdamas pasiūlymą, turėtų įvertinti galimų trikdžių (interneto ryšio greitis, interneto ryšio nutrūkimas, elektros srovės tiekimo sutrikimas, kompiuterizuotos darbo vietos nustatymų pakeitimas, elektroninio parašo naudojimo reikalingos programinės įrangos atnaujinimas, sistemos darbo sulėtėjimas, trečiųjų šalių informacinių sistemų pralaidumas ir greitaveika ir t.t.) riziką ir skirti pakankamai laiko pasiūlymo ar patikslinimo pateikimui.
38. Pasiūlymas teikiamas tik per CVP IS. Kitais būdais pateiktas pasiūlymas  nevertinamas.
39. Jei pirkimas yra skaidomas į pirkimo objekto dalis [žr. SS], tiekėjas gali pateikti pasiūlymą vienai, kelioms arba visoms pirkimo objekto dalims, jeigu SS nenurodyta kitaip. 
40. Vienas tiekėjas gali pateikti tik vieną pasiūlymą – individualiai arba kaip ūkio subjektų grupės dalyvis. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma − vokuose) ir naudodamasis CVP IS priemonėmis.
41. Alternatyvūs pasiūlymai neteikiami ir nevertinami.
42. Pasiūlymas rengiamas atsižvelgiant į visą visuose PD pateiktą informaciją.
43. Jei SS nenurodyta kitaip, pasiūlymas, kiti dokumentai ir korespondencija pateikiama lietuvių kalba. Pateikus dokumentą kita kalba nei reikalaujama, turi būti pateiktas tinkamai patvirtintas vertimas į lietuvių ar kitą SS nurodytą kalbą, kuria gali būti pateikiamas pasiūlymas. Privaloma, kad vertimas būtų patvirtintas tiekėjo ar jo įgalioto asmens parašu arba, kad vertimas būtų patvirtintas vertėjo parašu ir vertimo biuro antspaudu [jeigu turi]. 
44. PF bei visi kiti kartu su pasiūlymu teikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai turi būti .pdf, .docx ar .doc duomenų failo arba kito visuotinai naudojamo duomenų failo formato.
45. Tiekėjas turi pateikti galiojančius dokumentus.
46. Tiekėjas iki galutinio pasiūlymų pateikimo termino dienos, valandos ir minutės (Lietuvos Respublikos laiku) turi teisę pakeisti arba atšaukti savo pasiūlymą neprarasdamas teisės į nurodytą pasiūlymo galiojimo užtikrinimą [jei jo yra reikalaujama, žr. SS].
47. Tiekėjo išlaidos, patirtos rengiant ir pateikiant pasiūlymus, neatlygintinos.
48. Tiekėjo teikiamas pasiūlymas gali būti užšifruojamas.
49. Jeigu ekonomiškai naudingiausias pasiūlymas išrenkamas pagal kainą ar sąnaudas, arba kainos ar sąnaudų ir kokybės (pasirinktas kokybės vertinimo charakteristikas įvertinamos kiekybiškai) santykį [žr. SS], tiekėjas CVP IS pasiūlymo lango eilutėje „Prisegti dokumentai“ pateikia užpildytą pasiūlymo formą, EBVPD [jei taikytina], kitus reikalaujamus dokumentus.
50. Tiekėjas BS 48 punkte nurodytu atveju, nusprendęs pateikti užšifruotą pasiūlymą, turi:
a) iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Pasiūlymų šifravimo tvarka yra nustatyta Naudojimosi Centrine viešųjų pirkimų informacine sistema taisyklėse, patvirtintose Viešųjų pirkimų direktoriaus 2016 m. gegužės 2 d. įsakymu Nr. 1S-58 „dėl Naudojimosi centrine viešųjų pirkimų informacine sistema taisyklių patvirtinimo.“
b) iki susipažinimo su pasiūlymais procedūros pradžios CVP IS susirašinėjimo priemonėmis pateikti slaptažodį, su kuriuo Vykdytojas galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: Vykdytojo oficialiu elektroniniu paštu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Vykdytoju oficialiu jo telefonu ir (arba) kitais būdais).
c) tiekėjui užšifravus visą pasiūlymą ir iki susipažinimo su pasiūlymais procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Vykdytojas negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Vykdytojas tiekėjo pasiūlymą atmeta kaip neatitinkantį PD nustatytų reikalavimų (tiekėjas nepateikė pasiūlymo kainos). 
51. Jeigu ekonomiškai naudingiausias pasiūlymas išrenkamas pagal kainos ar sąnaudų ir kokybės (pasirinktos kokybės vertinimo charakteristikos nėra kiekybiškai įvertinamos) santykį [žr. SS], tiekėjas CVP IS pasiūlymo lango „Vokas 1“ eilutėje „Prisegti dokumentai“ pateikia užpildytą pasiūlymo A dalį (1 VOKAS: Techniniai pasiūlymo duomenys ir kita informacija bei dokumentai), EBVPD [jeigu taikoma], kitus reikalaujamus dokumentus. CVP IS pasiūlymo lango „Vokas 2“ eilutėje „Prisegti dokumentai“ pateikdamas užpildytą pasiūlymo B dalį (2 VOKAS: Kaina ir sąnaudos), kitus reikalaujamus dokumentus. 
52. Tiekėjas BS 48 punkte nurodytu atveju, gali pateikti užšifruotą pasiūlymo B dalį (2 VOKAS: Kaina ir sąnaudos). Tiekėjas, nusprendęs pateikti užšifruotą dokumentą, turi:
a) iki pasiūlymų pateikimo termino pabaigos naudodamasis CVP IS priemonėmis pateikti pasiūlymą su užšifruotu dokumentu, kuriame nurodyta pasiūlymo kaina (iki nurodyto termino atskiruose vokuose pateikiamos abi pasiūlymo dalys (viena dėl pasiūlymo techninių duomenų ir kitos informacijos bei dokumentų, antra dėl kainos ir sąnaudų), tačiau užšifruojamas tik dokumentas, kuriame nurodyta pasiūlymo kaina ir sąnaudos (antras vokas). 
b) iki susipažinimo su pasiūlymais, kuriuose nurodytos kainos ir sąnaudos, procedūros pradžios CVP IS susirašinėjimo priemonėmis pateikti slaptažodį, su kuriuo Vykdytojas galės iššifruoti pateiktą dokumentą, kuriame nurodyta pasiūlymo kaina ir sąnaudos. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: Vykdytojo oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Vykdytoju oficialiu jo telefonu ir (arba) kitais būdais). 
c) tiekėjui iki susipažinimo su pasiūlymo B dalimi, kurioje nurodyta pasiūlymo kaina ir sąnaudos procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Vykdytojas negalėjo iššifruoti antrame voke pateiktos informacijos, tiekėjo pasiūlymas atmetamas kaip neatitinkantis PD nustatytų reikalavimų (tiekėjas nepateikė pasiūlymo kainos ir sąnaudų).
	KONFIDENCIALUMAS


53. Kartu su pasiūlymu teikiamų dokumentų informacijos konfidencialumas privalo būti nustatomas tik pagrįstais atvejais. Informacija, nurodyta VPĮ 20 straipsnio 2 dalies 1, 2, 3, 4 punktuose negali būti ir nebus laikoma konfidencialia, neatsižvelgiant į tai ar tiekėjas tokią informaciją nurodė kaip konfidencialią.
54. Tiekėjas turi nurodyti, kuri jo pasiūlyme pateikta informacija yra konfidenciali. Jeigu kyla abejonių dėl tiekėjo pasiūlyme nurodytos informacijos konfidencialumo, Vykdytojas kreipsis į tiekėją prašydamas įrodyti, kodėl nurodyta informacija yra konfidenciali ir pagrįsti informacijos konfidencialumą. Tiekėjas turi ne formaliai, bet realiai pagrįsti informacijos konfidencialumą.
55. Jeigu tiekėjas per Vykdytojo nurodytą terminą, kuris negali būti trumpesnis kaip 3 (trys) darbo dienos, nepateikia tokių įrodymų, pagrindžiančių jo pasiūlyme nurodytos informacijos konfidencialumą, arba pateikia netinkamus įrodymus (t. y. įrodymai nepagrįsti vadovaujantis Lietuvos Respublikos civilinio kodekso 1.116 straipsnio 1 dalimi), laikoma, kad tokia informacija yra nekonfidenciali. Jei tiekėjas pasiūlyme nenurodė konfidencialios informacijos, tuomet Vykdytojas laikys, kad bet kuri pateiktame pasiūlyme nurodyta informacija nėra konfidenciali, išskyrus informaciją, kurią atskleidus būtų pažeisti Lietuvos Respublikos asmens duomenų teisinės apsaugos įstatymo reikalavimai ar tiekėjo įsipareigojimai pagal su trečiaisiais asmenimis sudarytas sutartis.
	PASIŪLYMO GALIOJIMO UŽTIKRINIMAS


56. Taikomo pasiūlymo galiojimo užtikrinimo [jei jo yra reikalaujama] būdas nurodytas SS.
57. Kai pasiūlymo galiojimas yra užtikrinamas bauda:
57.1. tiekėjui, kurio pasiūlymas buvo pripažintas laimėtoju, atsisakius sudaryti Sutartį, PO įgyja teisę į dėl to patirtų nuostolių atlyginimą; 
57.2. pateikdamas pasiūlymą pirkime, tiekėjas įsipareigoja sumokėti PO SS nustatyto dydžio baudą, jeigu:
a) tiekėjas atsiima savo pasiūlymą jo galiojimo laikotarpiu;
b) tiekėjas, kuris yra paskelbtas pirkimo laimėtoju, raštu atsisako sudaryti Sutartį;
c) tiekėjas, kuris yra paskelbtas pirkimo laimėtoju, iki nurodyto laiko nesudaro Sutarties;
d) tiekėjas, kuris yra paskelbtas pirkimo laimėtoju, atsisako sudaryti Sutartį PD nustatytomis sąlygomis.
58. Kai pasiūlymo galiojimas yra užtikrinamas pasiūlymo galiojimo užtikrinimą patvirtinančiu dokumentu:
58.1. Pasiūlymo galiojimo užtikrinimą patvirtinantis dokumentas turi galioti ne trumpiau nei pasiūlymas, t. y. ne trumpiau nei BS 73 punkte nustatytas minimalus pasiūlymo galiojimo terminas;
58.2. Pasiūlymo galiojimo užtikrinimą patvirtinantis dokumentas turi būti patvirtintas jį išdavusio asmens saugiu elektroniniu parašu jį pateikiant kartu su pasiūlymu CVP IS. Jeigu nėra įmanoma pasiūlymo galiojimo užtikrinimą patvirtinančio dokumento pateikti elektroninėmis priemonėmis, naudojant CVP IS, tai pasiūlymo galiojimo užtikrinimą patvirtinantis dokumentas (originalas) pateikiamas raštu (popierine forma, voke) iki pasiūlymų pateikimo termino, nurodyto SS, pabaigos. Ant voko turi būti užrašytas gavėjas (FNTT), gavėjo adresas, pirkimo pavadinimas, tiekėjo pavadinimas ir jo adresas bei užrašas „Neatplėšti iki pasiūlymų pateikimo termino pabaigos“. Vokas su pasiūlymo galiojimo užtikrinimą patvirtinančiu dokumentu grąžinamas jį atsiuntusiam tiekėjui, jeigu dokumentas pateiktas neužklijuotame voke. Pasiūlymo galiojimo užtikrinimą patvirtinantį dokumentą (originalą) pateikiant voke, CVP IS pasiūlymo lango eilutėje „Prisegti dokumentai“ pateikiama pasiūlymo galiojimo užtikrinimą patvirtinančio dokumento skaitmeninė kopija.
58.3. Prieš pateikdamas pasiūlymą, tiekėjas gali prašyti, kad Vykdytojas patvirtintų jo pasiūlymo galiojimo užtikrinimą patvirtinančio dokumento priimtinumą. Vykdytojas, gavęs tokį prašymą, privalo duoti tiekėjui atsakymą ne vėliau kaip per 3 (tris) darbo dienas nuo prašymo gavimo dienos. Nepriklausomai nuo to, ar tiekėjas kreipėsi dėl pasiūlymo galiojimo užtikrinimą patvirtinančio dokumento priimtinumo, Vykdytojas pasilieka sau teisę prašyti tiekėjo pakeisti pasiūlymo galiojimo užtikrinimą, jei Vykdytojas turi informacijos, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų PO arba kitiems ūkio subjektams, ar netinkamai juos vykdė.
58.4. Pasiūlymo galiojimo užtikrinimu turi būti įsipareigojama PO sumokėti SS nurodyto dydžio sumą, jeigu:
a) tiekėjas atsiima savo pasiūlymą jo galiojimo laikotarpiu;
b) tiekėjas, kuris yra paskelbtas pirkimo laimėtoju, raštu atsisako sudaryti Sutartį arba iki nurodyto laiko nesudaro Sutarties, arba atsisako sudaryti Sutartį PD nustatytomis sąlygomis.
59. Tiekėjui raštu paprašius, PO įsipareigoja nedelsdama, bet ne vėliau kaip per 7 (septynias) darbo dienas grąžinti pasiūlymo galiojimo užtikrinimą patvirtinantį dokumentą (originalą), kai:
a) pasibaigia pasiūlymų užtikrinimo galiojimo laikas;
b) įsigalioja Sutartis;
c) buvo nutrauktos pirkimo procedūros.
	PD PAAIŠKINIMAS, PATIKSLINIMAS


60. PD gali būti paaiškinami, patikslinami tiekėjų arba Vykdytojo iniciatyva. 
61. Vykdytojas neketina rengti susitikimų su tiekėjais dėl PD paaiškinimo, nebent SS yra nurodyta kitaip. 
62. Terminas, iki kada tiekėjai gali teikti prašymus paaiškinti ir (arba) patikslinti PD, nurodytas SS.
63. Tiekėjai turėtų būti aktyvūs ir pateikti klausimus ar paprašyti paaiškinti PD iš karto juos išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio ar pirkimo objekto keisti nebus galima.
64. Vykdytojas turi teisę savo iniciatyva paaiškinti, patikslinti PD, nesibaigus pasiūlymų pateikimo terminui. Atsakant į kiekvieną tiekėjo pateiktą prašymą paaiškinti ir/arba patikslinti PD, jeigu jis buvo pateiktas nepasibaigus nurodytam terminui, arba aiškinant, tikslinant PD savo iniciatyva, paaiškinimai ir/arba patikslinimai paskelbiami CVP IS kartu su PD ir išsiunčiami visiems prie pirkimo prisijungusiems tiekėjams. 
65. Terminas, iki kada gali būti teikiami Vykdytojo paaiškinimai ir/arba patikslinimai, yra nurodytas SS.
66. Atsakant į kiekvieną tiekėjo pateiktą prašymą paaiškinti ir/arba patikslinti PD, jeigu jis buvo pateiktas nepasibaigus nurodytam terminui, arba aiškinant, tikslinant PD, paaiškinimai ir/arba patikslinimai paskelbiami kartu su PD ir pranešami prie pirkimo prisijungusiems tiekėjams, ne vėliau kaip likus 1 (vienai) darbo dienai  iki pasiūlymų pateikimo termino pabaigos. 
67. Į laiku gautą tiekėjo prašymą paaiškinti PD atsakoma ne vėliau kaip per 3 (tris) darbo dienas nuo jo gavimo dienos. Aiškinant, tikslinant PD savo iniciatyva, tiek tiekėjų iniciatyva visus paaiškinimus ir/arba patikslinimus Vykdytojas skelbia kartu su PD bei teikia visiems prie pirkimo prisijungusiems tiekėjams. 
68. Vykdytojas paaiškindamas ir/arba patikslindamas PD, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, dalyvaujančių pirkimo procedūrose, pavadinimo ar kitų rekvizitų. 
69. Tuo atveju, kai tikslinama paskelbta informacija, atitinkamai patikslinamas skelbimas apie pirkimą ir prireikus pratęsiamas pasiūlymų pateikimo terminas protingumo kriterijų atitinkančiu laikotarpiu, per kurį tiekėjai, rengdami pasiūlymus, galėtų atsižvelgti į patikslinimus.
70. Vykdytojas pratęsia pasiūlymų pateikimo terminą, laikydamasis VPĮ 40 straipsnio 4, 5 dalies ir Aprašo nuostatų. 
71. Jei Vykdytojas paaiškinimų ar patikslinimų nepateikia iki SS nurodyto termino (tiekėjui laiku pateikus prašymą paaiškinti/patikslinti PD, arba kai informacija tikslinama Vykdytojo iniciatyva), pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus. Nukėlus pasiūlymų pateikimo terminą Skelbimas dėl pakeitimų ar papildomos informacijos (SK-4 tipinė forma) nepildomas. 
72. Jei Vykdytojo pateikti paaiškinimai ar patikslinimai iš esmės keičia PD nustatytus pirkimo objektui keliamus reikalavimus, pasiūlymų pateikimo terminas skaičiuojamas iš naujo nuo paaiškinimų/patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus PD pakeitimus paskelbiama CVP IS kartu su PD ir išsiunčiama visiems prie pirkimo prisijungusiems tiekėjams.
	PASIŪLYMO GALIOJIMAS


73. Pasiūlymas galioja tiekėjo nurodytą laiką, tačiau pasiūlymas privalo galioti ne trumpiau nei 90 (devyniasdešimt) dienų nuo pasiūlymų pateikimo galutinio termino dienos.
	[bookmark: _Toc158020740]Kainodara


74. Pasiūlymo vertinimo valiuta – eurai (EUR, €). Jeigu pasiūlyme kaina bus nurodyta užsienio valiuta, ji bus perskaičiuota eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
75. Kainodara ir jos taisyklės nurodytos SS ir PF.
	[bookmark: _Toc158020741]Pasiūlymas ir jo pateikimo terminas


76. Pasiūlymo pateikimo terminas nurodomas SS (Lietuvos Respublikos laiku). Pasiūlymo pateikimo data laikoma ta, kuomet gaunamas visas pasiūlymas (paskutinė pasiūlymo dalis). Jeigu pasiūlymas CVP IS priemonėmis pateiktas anksčiau, o pasiūlymo galiojimo užtikrinimą patvirtinantis dokumentas [jei jo reikalaujama] pateikiamas voke vėliau, tai pasiūlymo pateikimo data fiksuojama voko gavimo data (valanda, minutė).
77. Pasiūlyme turi būti:
a) PF, parengta (užpildyta) pagal pateikiamus PD (dokumentas „4_FNTT_PD_Pasiūlymo forma“).
b) EBVPD aktuali redakcija [jei taikoma, žr. SS]. Pateikiama užpildyta forma, kuri yra pateikta kartu su skelbimu apie pirkimą.
c) įgaliojimas [jei pasiūlymą pasirašo (pateikia) ne juridinio asmens vadovas].
d) JVS [jei pasiūlymą pateikia ūkio subjektų grupė].
e) kiti dokumentai [jei nurodyti PD].
78. Duomenų apie SS nustatytų tiekėjo pašalinimo pagrindų nebuvimą [jei taikoma], atitiktį SS nustatytiems kvalifikacijos reikalavimams [jei taikoma], kokybės vadybos sistemos ir (arba) aplinkos apsaugos vadybos sistemos standartams [jei taikoma], atitiktį VPĮ 37 straipsnio 9 dalyje nustatytiems reikalavimams [jei taikoma, žr. TS] patvirtinančių dokumentų Vykdytojas prašys tik iš to pirkimo dalyvio, kurio pasiūlymas pagal vertinimo rezultatus gali būti pripažintas ekonomiškai naudingiausiu (iki pasiūlymų eilės nustatymo). Atitiktį VPĮ 45 straipsnio 21 dalyje nustatytiems reikalavimams [jei taikoma, žr. SS] patvirtinančių dokumentų bus prašoma PO ar Vykdytojui kilus įtarimų ar abejonių dėl tiekėjo nurodytos informacijos teisingumo.
79. Jeigu kartu su EBVPD dalyvis pateikia ir SS nustatytus duomenis apie tiekėjo pašalinimo pagrindų nebuvimą [jei taikoma], atitiktį SS nustatytiems kvalifikacijos reikalavimams [jei taikoma], kokybės vadybos sistemos ir (arba) aplinkos apsaugos vadybos sistemos standartams [jei taikoma] patvirtinančius dokumentus, bei pasiūlyme pateikia atitiktį VPĮ 37 straipsnio 9 dalyje nustatytiems reikalavimams [jei taikoma, žr. TS] patvirtinančius dokumentus, Vykdytojas jų nevertina, išskyrus tą atvejį, jeigu tokio dalyvio pasiūlymas pagal vertinimo rezultatus gali būti pripažintas ekonomiškai naudingiausiu (iki pasiūlymų eilės nustatymo). 
80. Bendrą pasiūlymą įgaliotas pateikti tiekėjas pateikia CVP IS savo ir kitų ūkio subjektų grupės narių bei kitų ūkio subjektų, kurių pajėgumais remiamasi, subtiekėjų [jeigu reikalavimai taikomi] dokumentus, pagrindžiančius SS nustatytų tiekėjo pašalinimo pagrindų nebuvimą [jei taikoma], atitiktį SS nustatytiems kvalifikacijos reikalavimams [jei taikoma], kokybės vadybos sistemos ir (arba) aplinkos apsaugos vadybos sistemos standartams [jei taikoma] ir kitus pirkimo sąlygose reikalaujamus dokumentus.
Pastabos:
1) jeigu tiekėjas įrodymui, jog nėra VPĮ 46 straipsnio 1 ir 3 dalyse ir 6 dalies 2 punkte nustatytų pašalinimo pagrindų, negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija jeigu šalyje nenaudojama priesaikos deklaracija.
2) patvirtinimui, kad nėra tiekėjo pašalinimo pagrindų, tiekėjo kvalifikacija atitinka nustatytus reikalavimus, jeigu taikytina kokybės vadybos sistemos ir (arba) aplinkos apsaugos vadybos sistemos standartus, tiekėjas gali pateikti sertifikavimo įstaigos išduotą pažymą, kurioje nurodomos sąlygos, kurių pagrindu tiekėjui išduota pažyma. Vykdytojas iš sertifikavimo įstaigos išduotą pažymą pateikusio tiekėjo, kurio pasiūlymas pagal vertinimo rezultatus pripažintas geriausiu, papildomai reikalauja pateikti pažymas apie socialinio draudimo įmokas ar sumokėtus mokesčius, išskyrus VPĮ 50 straipsnio 7 dalyje nurodytas aplinkybes.
3) Vykdytojas pasilieka sau teisę prašyti dokumentų originalų.
4) jei atitikimą SS nustatytiems reikalavimams patvirtinantis dokumentas išduotas anksčiau nei nurodyta SS, tačiau jo galiojimo terminas ilgesnis nei SS nurodytas pasiūlymų pateikimo terminas, toks dokumentas jo galiojimo laikotarpiu yra priimtinas.
5) tiekėjo kvalifikacija ir atitiktis kokybės / aplinkos apsaugos vadybos sistemos standartams turi būti įgyta iki pasiūlymų pateikimo termino pabaigos. Jei įrodantis dokumentas išduotas pasibaigus pirkimo dokumentuose nurodytam pasiūlymų pateikimo terminui, tačiau tiekėjo kvalifikacija ir/ar atitiktis kokybės / aplinkos apsaugos vadybos sistemos standartams buvo įgyta iki pasiūlymų pateikimo termino paskutinės dienos ir tai nurodyta pačiame dokumente, toks dokumentas jo galiojimo laikotarpiu yra priimtinas.
6) iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą, per protingą laiką, kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės paraiškų arba pasiūlymų pateikimo datos. Terminas iki kada šie dokumentai turės būti pateikti nurodytas SS [jeigu taikoma].
7) neatlygintinai prieinami duomenys bus užfiksuoti ir išsaugomi PO. 
	[bookmark: _Toc158020742]Susipažinimo su CVP IS priemonėmis pateiktais pasiūlymais procedūra


81. Pateikdamas pasiūlymą, tiekėjas sutinka su visais PD nustatytais reikalavimais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Sutarties įvykdymui.
82. Susipažinimas su gautais pasiūlymais vyksta po pasiūlymo pateikimo termino. Susipažinimo su CVP IS priemonėmis gautais pasiūlymais procedūros data nurodyta SS.
83. Susipažinimo su CVP IS priemonėmis gautais pasiūlymais sąlygos:
83.1. su gautais pasiūlymais bus susipažįstama vienoje Vykdytojo procedūroje, jeigu ekonomiškai naudingiausias pasiūlymas išrenkamas pagal kainą ar sąnaudas, arba kainos ar sąnaudų ir kokybės (pasirinktas kokybės vertinimo charakteristikas įvertinamos kiekybiškai) santykį.
83.2. su gautais pasiūlymais bus susipažįstama dviejose Vykdytojo procedūrose, jeigu ekonomiškai naudingiausias pasiūlymas išrenkamas pagal kainos ar sąnaudų ir kokybės (pasirinktos kokybės vertinimo charakteristikos nėra kiekybiškai įvertinamos) santykį. Šiuo atveju:
a) pirmoje Vykdytojo procedūroje susipažįstama su pasiūlymų A dalimi – techniniais duomenimis, kita informacija apie tiekėją ir dokumentais (išskyrus kainą), antroje Vykdytojo procedūroje – su pasiūlymų B dalimi – kaina.
b) susipažinimas su pasiūlymų kaina gali įvykti tik tada, kai Vykdytojas patikrina ar pateiktų pasiūlymų techniniai duomenys, tiekėjai atitinka PD keliamus reikalavimus ir įvertina pasiūlymų techninius duomenis pagal PD nustatytus reikalavimus. Vykdytojas pasiūlymų techninių duomenų įvertinimo rezultatus CVP IS susirašinėjimo priemonėmis praneša visiems tiekėjams ir kartu nurodo antros procedūros, kurios metu bus susipažįstama su pasiūlymų kainomis, datą ir laiką. 
c) jeigu Vykdytojas, patikrinęs pasiūlymų A dalį (techninius duomenis, kitą informaciją apie tiekėją ir dokumentus) atmeta tiekėjo pasiūlymą, susipažinimas su atmesto tiekėjo pasiūlymo kaina nevyksta.
84. Susipažinimo su pasiūlymais procedūroje tiekėjai ar jų įgalioti atstovai nedalyvauja.
85. Susipažinimo procedūroje gali dalyvauti stebėtojai.
86. Jei pasiūlymo kaina ar sąnaudos, išreikšta skaičiais, neatitinka pasiūlymo kainos ar sąnaudų, nurodytos žodžiais, teisinga laikoma pasiūlymo kaina ar sąnaudos, nurodyta žodžiais.
87. Tuo atveju, kai prisijungimas prie elektroninių prietaisų nepavyksta dėl elektros tiekimo, interneto ryšio sutrikimų, kompiuterio gedimų ar kitų objektyvių aplinkybių, ir CVP IS elektroninėmis priemonėmis pateiktas pasiūlymas lieka neatidarytas, tuomet susipažinimas su šiais pasiūlymais atidedamas iki problemos išsprendimo. Išsprendus problemą dėl prisijungimo prie elektroninių prietaisų, susipažinimo su pasiūlymais procedūra tęsiasi.

88. Ar pirkime bus vykdomos derybos yra nurodyta SS.
89. Jei SS numatyta, kad pirkimo metu bus deramasi, vykdomos derybos siekiant geriausio PD nurodytus PO poreikius atitinkančio rezultato ir laikantis toliau nurodytų sąlygų:
a) visiems tiekėjams taikomi vienodi reikalavimai, suteikiamos vienodos galimybės ir pateikiama vienoda informacija – teikdamas informaciją, Vykdytojas neturi diskriminuoti tiekėjų;
b) tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;
c) negalima derėtis dėl reikalavimų tiekėjui, pasiūlymo vertinimo kriterijų ir pasiūlymo vertinimo tvarkos. SS gali būti nurodyta ir daugiau aspektų, dėl kurių nesiderama;
d) informacija apie derybų metu gautus pasiūlymus ir pasiektus susitarimus fiksuojama protokole, kuriame atsispindi derybų eiga ir pasiekti susitarimai. Jei derybos vyksta surengus tam skirtą susitikimą, protokolą pasirašo derybose dalyvavęs Vykdytojas ir tiekėjas, su kuriuo derėtasi, arba jo įgaliotas atstovas. Jei derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu.
90. Derybų metu Vykdytojas kviečia tiekėjus pateikti galutinius pasiūlymus. 

91. Vykdytojas turi teisę pasitelkti ekspertus atlikti pasiūlymo atitikties PD keliamiems reikalavimams ir (ar) tiekėjo techninio pasiūlymo pagal nustatytus kriterijus, kai ekonomiškai naudingiausias pasiūlymas išrenkamas pagal kainos ar sąnaudų ir kokybės (pasirinktos kokybės vertinimo charakteristikos nėra kiekybiškai įvertinamos) santykį, įvertinimą.
92. Pasiūlymai nagrinėjami ir vertinami nedalyvaujant pasiūlymus pateikusių tiekėjų atstovams. 
93. Vykdytojui paprašius, tiekėjai privalo per Vykdytojo nurodytą terminą pateikti papildomus paaiškinimus ir/arba patikslinimus.
94. Vykdytojas bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių SS nustatytų jų pašalinimo pagrindų nebuvimą [jeigu taikoma], atitiktį SS nustatytiems kvalifikacijos reikalavimams [jeigu taikoma], kokybės vadybos sistemos ir (arba) aplinkos apsaugos vadybos sistemos standartams [jeigu taikoma], VPĮ 37 straipsnio 9 dalies reikalavimams [jeigu taikoma, žr. TS] bei VPĮ 45 straipsnio 21 dalyje nustatytiems reikalavimams [jei taikoma, žr. SS] patvirtinančių dokumentų, jeigu tai būtina siekiant užtikrinti tinkamą pirkimo procedūros atlikimą.
95. Vykdytojas, įvertina EBVPD pateiktą informaciją [jei EBVPD reikalaujama] ir priima sprendimą dėl kiekvieno pasiūlymą pateikusio dalyvio atitikties SS nustatytiems reikalavimams ir kiekvienam iš jų CVP IS susirašinėjimo priemonėmis ne vėliau kaip per 3 (tris) darbo dienas nuo sprendimo priėmimo dienos raštu praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie dalyviai, kurie atitinka keliamus reikalavimus.
96. Jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Vykdytojas gali nepažeisdamas lygiateisiškumo ir skaidrumo principų prašyti pirkimo dalyvį šiuos dokumentus ar duomenis patikslinti, papildyti arba paaiškinti per jo nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis.
97. Vykdytojas gali nevertinti viso tiekėjo pasiūlymo, jeigu patikrinęs jo dalį nustato, kad, vadovaujantis VPĮ reikalavimais, pasiūlymas turi būti atmestas. Taikant šią nuostatą pasiūlymas negali būti atmestas dėl to, kad jame nurodyta kaina viršija pirkimui skirtas lėšas, jei ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir PO pirkimo dokumentuose nėra nurodžiusi pirkimui skirtų lėšų sumos, išskyrus atvejus, kai atmetami visi gauti pasiūlymai.
98. Atvejai, kuomet Vykdytojas nereikalauja iš tiekėjo pateikti SS nustatytų tam tikrų dokumentų: 
a) VPĮ 50 straipsnio 7 dalyje nustatytais atvejais Vykdytojas nereikalauja iš tiekėjo pateikti SS nustatytų dokumentų, patvirtinančių jo pašalinimo pagrindų nebuvimą [jei taikoma], atitiktį kvalifikacijos reikalavimams [jei taikoma] ir kokybės vadybos sistemos ir (arba) aplinkos apsaugos vadybos sistemos standartams [jei taikoma]. Taip pat Vykdytojas gali nereikalauti VPĮ 51 straipsnio 12 dalyje nurodytų dokumentų, jeigu iš kitų šaltinių, negu nurodyta VPĮ 50 straipsnio 7 dalyje, gali nustatyti pasiūlymo atitiktį keliamiems reikalavimams.
b) VPĮ 39 straipsnio 5 dalyje nustatytais atvejais Vykdytojas nereikalauja iš tiekėjo pateikti SS nustatytų dokumentų, patvirtinančių atitiktį  įstatymo 37 straipsnio 9 dalies reikalavimams [jeigu taikoma, žr. TS]. Taip pat Vykdytojas gali nereikalauti VPĮ 39 straipsnio 3 dalyje nurodytų dokumentų, jeigu iš kitų šaltinių, negu nurodyta VPĮ 39 straipsnio  5 dalyje, gali nustatyti pasiūlymo atitiktį keliamiems reikalavimams.
99. Vykdytojas įvertina:
99.1. ar pasiūlymas atitinka PD nustatytus bendruosius reikalavimus, ar teisingai ir pagal PD reikalavimus pateikta PF;
99.2. ar nėra pasiūlyme nurodytos kainos ar sąnaudų apskaičiavimo klaidų. Nustatęs pasiūlyme nurodytos kainos ar sąnaudų apskaičiavimo klaidas, Vykdytojas atitinkamai paprašys tiekėjo per jo nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais procedūros užfiksuotos pasiūlymo kainos ar sąnaudų. Taisydamas pasiūlyme nurodytas aritmetines klaidas, tiekėjas gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis;
99.3. ar pasiūlyme nurodyta kaina, ar sudedamųjų dalių kaina, ar sąnaudos atrodo neįprastai mažos. Nustačiusi, kad ekonomiškai naudingiausią pasiūlymą pateikusio tiekėjo pasiūlyme nurodyta prekių, paslaugų ar darbų kaina ar sąnaudos neįprastai mažos, Vykdytojas raštu kreipiasi į tokią kainą ar sąnaudas pasiūliusį dalyvį ir prašo, kad per jos nurodytą terminą pateiktų Vykdytojo manymu reikalingas pasiūlymo detales, įskaitant kainos ar sąnaudų sudedamąsias dalis ir skaičiavimus. Vykdytojas turi įvertinti riziką, ar tiekėjas, kurio pasiūlyme nurodyta neįprastai maža kaina ar sąnaudos, sugebės tinkamai įvykdyti Sutartį bei užtikrinti, kad nebūtų sudaromos sąlygos konkurencijos iškraipymui;
99.4. ar pasiūlyta kaina neviršija pirkimui skirtų lėšų, nustatytų PO prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas PO prieš pradedant pirkimo procedūrą, ir PO PD nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Pirkimui skirtų lėšų suma, nustatyta ir užfiksuota PO rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta PD, PO ekonomiškai naudingiausiame pasiūlyme nurodyta kaina yra priimtina ir PO gali pagrįsti šios kainos priimtinumą ir suderinamumą su racionalaus lėšų naudojimo principu.
100. Vykdytojas, prieš nustatydamas laimėjusį pasiūlymą, CVP IS priemonėmis reikalauja, kad ekonomiškai naudingiausią pasiūlymą (iki pasiūlymų eilės nustatymo) pateikęs tiekėjas pateiktų aktualių dokumentų, patvirtinančių SS nustatytų tiekėjo pašalinimo pagrindų nebuvimą [jei taikoma] ir atitikimą SS nustatytiems kvalifikacijos reikalavimams [jeigu taikoma], kokybės vadybos sistemos ir (arba) aplinkos apsaugos vadybos sistemos standartams [jeigu taikoma] ir įstatymo 37 straipsnio 9 dalies reikalavimams [jeigu taikoma, žr. TS] skaitmenines kopijas. Tiekėjo pateikti dokumentai išduoti institucijų dėl pašalinimo pagrindų nebuvimo, nurodantys duomenis po pasiūlymų pateikimo termino pabaigos, yra priimtini.
101. Vykdytojas įvertina ar ekonomiškai naudingiausią (iki pasiūlymų eilės nustatymo) pasiūlymą pateikęs tiekėjas atitinka SS nustatytus reikalavimus dėl tiekėjo pašalinimo pagrindų nebuvimo [jei taikoma], reikalavimus kvalifikacijai [jeigu taikoma], kokybės vadybos sistemos ir aplinkos apsaugos vadybos sistemos standartams [jeigu taikoma] ir įstatymo 37 straipsnio 9 dalies reikalavimams [jeigu taikoma, žr. TS].
102. Jeigu ūkio subjekto, kurio pajėgumais ketina remtis tiekėjas, padėtis atitinka bent vieną iš SS nustatytų tiekėjo pašalinimo pagrindų [jei taikoma] arba netenkina jam keliamų kvalifikacijos reikalavimų [jei taikoma], Vykdytojas reikalaus per nustatytą terminą pakeisti jį reikalavimus atitinkančiu ūkio subjektu.
	TIEKĖJŲ PAŠALINIMO IŠ PIRKIMO PROCEDŪROS IR PASIŪLYMŲ ATMETIMO PAGRINDAI


103. [bookmark: _Hlk94791673][bookmark: _Hlk94791554]Vykdytojas pašalina tiekėją iš pirkimo procedūros, jeigu bet kuriame pirkimo procedūros etape paaiškėja, kad tiekėjas dėl savo veiksmų ar neveikimo prieš pirkimo procedūrą ar jos metu atitinka bent vieną iš SS nustatytų tiekėjo pašalinimo pagrindų [jei taikoma]. 
104. Vykdytojas nepašalina tiekėjo iš pirkimo procedūros dėl SS nustatytų pašalinimo pagrindų [jei taikoma],  jeigu yra abi VPĮ 46 straipsnio 8 dalyje nustatytos sąlygos.
105. Vykdytojas pasiūlymą atmeta, jeigu:
a) tiekėjas neatitinka SS nustatytų kvalifikacijos [jei taikoma] ir/ar atitikties kokybės vadybos sistemos ir aplinkos apsaugos vadybos sistemos standartams [jei taikoma] reikalavimų;
b) tiekėjo pasiūlymas neatitinka PD pirkimo objektui keliamų PO poreikių ir reikalavimų (pasiūlyta pirkimo objekto techninė specifikacija neatitiko TS nustatytų reikalavimų pirkimo objektui ar kt.);
c) tiekėjo pasiūlymas nepriimtinas, nes neatitinka PD nustatytų bendrųjų reikalavimų (tiekėjo vadovas arba įgaliotas asmuo nepasirašė PF (dokumentas „4_FNTT_PD_Pasiūlymo forma“) ir per Vykdytojo nustatytą terminą neištaisė su pasirašymu susijusių trūkumų, tiekėjas ne pagal PD nustatytus reikalavimus pateikė PF, nepateikė PD reikalaujamų dokumentų, nepateikė pasiūlymo kainos (jeigu tiekėjas užšifravo pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus ir per 45 min. nuo pasiūlymo pateikimo termino pabaigos nepateikė (dėl tiekėjo kaltės) slaptažodžio arba pateikė neteisingą slaptažodį, kuriuo naudodamasis Vykdytojas negalėjo iššifruoti pasiūlymo) ir/arba pasiūlymas neatitinka kitų PD reikalavimų), pasiūlymas pateiktas pavėluotai);
d) tiekėjas per Vykdytojo nustatytą terminą, nepatikslino, nepapildė, nepaaiškino ir/ar nepateikė naujų pateiktų netikslių, neišsamių ar klaidingų dokumentų, ar duomenų;
e) tiekėjas per Vykdytojo  nurodytą terminą neištaisė aritmetinių klaidų; 
f) pasiūlyta kaina PO nepriimtina, nes, viršija viešajam pirkimui skirtas lėšas, PO nustatytas prieš pradedant pirkimą, išskyrus BS 99.4  papunktyje numatytas aplinkybes;
g) pasiūlyme nurodyta neįprastai maža kaina ar sąnaudos ir tiekėjas nepateikė tinkamų pasiūlytos neįprastai mažos kainos ar sąnaudų pagrįstumo įrodymų;
h) dalyvis, pasiūlyme nurodęs neįprastai mažą kainą ar sąnaudas, neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
i) tiekėjas pateikė alternatyvų pasiūlymą, išskyrus atvejus, kai  tokia galimybė SS yra numatyta;
j) [bookmark: _Hlk100215794]tiekėjo siūlomos prekės (įskaitant jų gamintojus), paslaugos ar darbai kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu (jeigu, vadovaujantis VPĮ 37 straipsnio 8 ir/ar 47 straipsnio 8 dalimi, SS, TS nustatyti reikalavimai, susiję su nacionaliniu saugumu);
k) tiekėjo siūlomos prekės ar paslaugos  kelia grėsmę nacionaliniam saugumui (jeigu, vadovaujantis VPĮ 37 straipsnio 9 dalimi ir/ar 47 straipsnio 9 dalimi, SS, TS nustatyti reikalavimai, susiję su nacionaliniu saugumu);
l) jeigu paaiškėja bent viena sąlyga, numatyta VPĮ 45 straipsnio 21 dalyje [jeigu taikoma, žr. SS] arba tiekėjas, Vykdytojui paprašius, nepateikia SS nurodytų dokumentų;
106. Neatsižvelgiant į tai, ar toks pašalinimo pagrindas numatytas SS, Vykdytojas, įvertinęs, kad tiekėjo pašalinimas iš pirkimo procedūros proporcingas vertinamam tiekėjo elgesiui, gali pašalinti tiekėją iš pirkimo procedūros šiais atvejais: 
106.1. jeigu tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir Vykdytojas dėl to turi įtikinamų duomenų;   
106.2. jeigu tiekėjas pirkimo metu pateko į interesų konflikto situaciją, kaip ji apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Vykdytojo ar PO sprendimus ir šių sprendimų pakeitimas prieštarautų VPĮ nuostatoms;
106.3. jeigu tiekėjas pirkimo metu ėmėsi neteisėtų veiksmų, siekdamas daryti įtaką Vykdytojo sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Vykdytojo sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Vykdytojas gali tai įrodyti bet kokiomis teisėtomis priemonėmis.
107. Jeigu Vykdytojas tiekėją, pateikusį ekonomiškai naudingiausią pasiūlymą (iki pasiūlymų eilės nustatymo), pašalina iš pirkimo procedūrų BS 103 punkte nustatytu atveju arba jo pasiūlymą atmeta BS 105 punkte nustatytais pagrindais, kreipiamasi į kitą tiekėją, pateikusį ekonomiškai naudingiausią pasiūlymą (iki pasiūlymų eilės nustatymo) po tiekėjo, kuris buvo pašalintas iš pirkimo procedūrų arba jo pasiūlymas buvo atmestas.
108. Jeigu Vykdytojas ekonomiškai naudingiausią pasiūlymą išrenka pagal kainos kriterijų, jis gali nuspręsti, apie tai nurodydamas SS, vertinti tik tą pasiūlymą, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju BS 105 punkte numatytais pagrindais, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas arba atmetami visi gauti pasiūlymai.
	[bookmark: _Toc158020745]pasiūlymų eilė ir laimėjusio pasiūlymo nustatymas, sprendimas dėl Sutarties sudarymo


109. Ekonomiškai naudingiausias pasiūlymas išrenkamas pagal SS nustatytas sąlygas ir kriterijus.
110. Pasiūlymų, atitinkančių visus PD reikalavimus, eilė (išskyrus atvejus kai pasiūlymą pateikia arba įvertinus pasiūlymus liko tik 1 (vienas) tiekėjas) nustatoma ekonominio naudingumo mažėjimo tvarka. Kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai.
111. Laimėjusiu pripažįstamas pasiūlymas, įrašytas pirmuoju pasiūlymų eilėje.
112. Apie pirkimo procedūros rezultatus suinteresuoti dalyviai informuojami VPĮ 58 straipsnyje nustatyta tvarka.
113. Vykdytojas gali nuspręsti nesudaryti Sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir VPĮ  5 priede nurodytose tarptautinėse konvencijose.
	[bookmark: _Toc158020746]Sutartis


114. Sutarties projektą parengia PO.
115. SS yra pridėtas Sutarties projektas. 
116. PO sudaryti pirkimo Sutartį siūlo tam teikėjui, kurio pasiūlymas pripažintas laimėjusiu. Tiekėjas sudaryti pirkimo Sutarties kviečiamas raštu. Laimėjęs dalyvis privalo pasirašyti pirkimo Sutartį per PO nurodytą terminą. Pirkimo sutarčiai pasirašyti laikas nustatomas atskiru pranešimu.
117. Jeigu tiekėjas, kuriam buvo pasiūlyta sudaryti Sutartį, raštu atsisako ją sudaryti arba iki PO nurodyto laiko nepasirašo Sutarties, arba atsisako sudaryti Sutartį VPĮ ir PD nustatytomis sąlygomis, laikoma, kad jis atsisakė sudaryti Sutartį. Tokiu atveju arba jeigu tiekėjas iki PO nurodyto termino nepateikia PD nustatyto pirkimo sutarties įvykdymo užtikrinimą patvirtinančio dokumento [jei taikoma]  arba neįvykdo kitų pirkimo sutartyje nustatytų jos įsigaliojimo sąlygų, PO siūlo sudaryti Sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti Sutartį, nepateikusio pirkimo sutarties įvykdymo užtikrinimo [jei taikoma]  ar neįvykdžiusio kitų pirkimo sutarties įsigaliojimo sąlygų. Šiuo atveju, prieš siūlant sudaryti Sutartį, turi būti įvertinti duomenys apie šio tiekėjo SS nustatytų pašalinimo pagrindų nebuvimą [jei taikoma], atitiktį SS nustatytiems kvalifikacijos [jei taikoma] ir/ar kokybės vadybos sistemos ir aplinkos apsaugos vadybos sistemos standartų [jei taikoma] reikalavimams bei atitiktį VPĮ 37 straipsnio 9 dalyje nustatytiems reikalavimams [jei taikoma, žr. TS].
118. Atsiskaitant už prekę ar paslaugą negali būti taikomi Sutartyje/Pasiūlyme nenumatyti mokesčiai ar kainos. Prekės ar paslaugos, kurios nenumatytos Sutartyje/Pasiūlyme, yra atskiras pirkimo objektas.
119. Sudarant Sutartį, joje negali būti keičiama pasiūlymo kaina ar sąnaudos, ar kitos sąlygos ir PD bei pasiūlyme nustatytos pirkimo sąlygos.
120. PO turi teisę siūlyti tiekėjui Sutartį sudaryti elektroniniu būdu (ją pasirašant kvalifikuotu elektroniniu parašu).
121. Sutartis sudaroma nedelsiant, Sutarties sudarymo atidėjimo terminas netaikomas.

122. Vykdytojas nutraukia pradėtas pirkimo procedūras, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
123. Vykdytojas turi teisę savo iniciatyva nutraukti pradėtas pirkimo ar projekto konkurso procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas PO poreikių neatitinkantis pirkimo objektas.
124. Nutraukus pirkimo procedūras, apie tai pranešama visiems pasiūlymus pateikusiems (iki pasiūlymų pateikimo termino pabaigos – pirkime CVP IS užsiregistravusiems) tiekėjams. Pirkimo procedūrų nutraukimo atveju neatlyginami jokie patirti nuostoliai.

125. Vykdytojas turi teisę prašyti, kad tiekėjai pratęstų pasiūlymo galiojimą iki konkrečiai nurodyto laiko, tačiau tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą [jei jo reikalaujama].
126. Tiekėjas, kuris sutinka pratęsti savo pasiūlymo galiojimo laiką apie tai praneša CVP IS ir pratęsia pateikto pasiūlymo galiojimo užtikrinimo terminą arba pateikia naują pasiūlymo galiojimo užtikrinimą patvirtinantį dokumentą [jei taikoma]. Jeigu tiekėjas neatsako į Vykdytojo prašymą pratęsti pasiūlymo galiojimo užtikrinimo terminą, jo nepratęsia arba nepateikia naujo pasiūlymo galiojimo užtikrinimo, laikoma, kad jis atmetė prašymą pratęsti savo pasiūlymo galiojimo terminą.
127. Vykdytojas tiekėjus apie pirkimo procedūrų rezultatus informuoja VPĮ 58 straipsnio 1 dalyje nustatyta tvarka. Suinteresuoti dalyviai per 5 (penkias) darbo dienas nuo Vykdytojo pranešimo apie sprendimą nustatyti laimėjusį pasiūlymą pateikimo dalyviams dienos gali prašyti PO  pateikti laimėjusį pasiūlymą. Vykdytojas, supažindindamas tiekėjus su šia informacija, turi neatskleisti tiekėjų pasiūlyme esančios konfidencialios informacijos.
128. Tiekėjas, kuris mano, kad Vykdytojas nesilaikė VPĮ reikalavimų ir tuo pažeidė ar pažeis jo teisėtus interesus, turi teisę iki Sutarties sudarymo pareikšti pretenziją Vykdytojui dėl jo veiksmų ar priimtų sprendimų. Ginčų nagrinėjimo tvarka numatyta VPĮ VII skyriuje.
129. [bookmark: _GoBack]PO neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, Tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti.
130. Esant kokiems nors prieštaravimams ar neatitikimams tarp BS ir SS, pirmenybė teikiama SS. Esant kokiems nors prieštaravimams ar neatitikimams tarp SS ir TS, pirmenybė teikiama SS. Esant kokiems nors prieštaravimams ar neatitikimams tarp BS ir TS, pirmenybė teikiama TS.

